Olthatatlan (2013) - HBO Magyarország
Olthatatlan HORICI KER (AKA. BURNING BUSH) I.
Az HBO sorozata a csehszlovák történelem drámai eseményét eleveníti fel. Jan Palachnak állít emléket, aki a szovjet megszállás ellen tiltakozásul 1969-ben felgyújtotta magát. Története a szabadságért való harc, az önfeláldozás példája lett.
Az HBO mozicsatorna számára minisorozatot forgatott Agnieszka Holland, a világhírű lengyel rendező a csehszlovák történelem meghatározó pillanatáról. A triógia a diák Jan Palachnak állít emléket, aki a szovjet megszállás elleni tiltakozásul 1969-ben felgyújtotta magát. A történteket a fiatal ügyvédnő, Dagmar Buresová szemszögéből látjuk, aki a fiú családját védi, amely a bíróság előtt csap össze a kommunista rendszer képviselőivel. Jan Palach története olyan örök értékekről szól, mint az igazság, a becsület és a bátorság. A szabadságért való kiállásról, a megingathatatlan erkölcsi elvekről és az önfeláldozásról, arról, hogyha kell, az ember életét adja a hazájáért. Áldozata nem volt hiábavaló. Húsz esztendővel később Palach halálának évfordulója generálta azokat a diákmegmozdulásokat, amelyek Csehszlovákiában megnyitották az utat a totalitárius rendszer bukása felé.
Az Olthatatlan első része regisztráció nélkül az HBO GO-n! Az HBO Europe saját gyártású minisorozata, az Olthatatlan a cseh történelem drámai eseményét mutatja be. Az első rész ingyen, regisztráció nélkül megtekinthető az HBO GO-n!
Márciusban érkezik az Olthatatlan című minisorozat Az Olthatatlan középpontjában a csehek nemzeti hőse, a 21 éves prágai egyetemi hallgató, Jan Palach története áll. A minisorozat három részét március 3-án, 10-én és 17-én tűzi műsorra a magyar HBO.
Az Olthatatlanról - Kritika Nem csak az HBO amerikai divíziója készít időnként remek sorozatokat, de már az európai is. Az HBO Europe nagyon erős minisorozatát, az Olthatatlant ráadásul Csehország a 2014-es Oscar-versenyben is elindította – természetesen filmes hosszúságúra vágva.